
RAPORT
privind stabilirea nivelului impozitelor, taxelor locale, taxelor speciale, altor taxe
 locale şi amenzilor aplicabile persoanelor fizice şi juridice în anul fiscal 2024

	În conformitate cu:
· Titlul IX din Legea nr.227/2015 privind Codul Fiscal,  
· art.6 alin.(2) din Ordonanţa Guvernului nr.99/2000 privind comercializarea produselor şi serviciilor de piaţă, republicată, cu modificările şi completările ulterioare, pusă în aplicare prin Normă metodologică aprobată prin Hotărârea Guvernului nr.333/2003, cu modificările şi completările ulterioare,
· Ordonanţa de Urgenţă a Guvernului nr. 80/2013, privind taxele judiciare de timbru, cu modificările şi completările ulterioare,
· Legea nr. 117/1999 privind taxele extrajudiciare de timbru, cu modificările şi completările ulterioare, 
· Ordonanţa Guvernului nr. 2/2001 privind regimul juridic al contravenţiilor, cu modificările şi completările ulterioare,
· Legea nr. 351/2001 privind aprobarea Planului de amenajare a teritoriului naţional,
· Legea nr. 52/2003 privind transparenţa decizională în administraţia publică, republicată,
· prevederile art.20 alin.(1) punctul b) din Legea ne.273/2006 privind finanţele publice locale cu modificările şi completările ulterioare, autorităţile administraţiei publice locale au în competenţă şi responsabilitatea în domeniul stabilirii, constatării, controlului, urmăririi şi încasării impozitelor şi taxelor locale, precum şi a oricăror altor venituri ale unităţilor administrativ-teritoriale, prin compartimentele proprii de specialitate.
	Necesitatea elaborarii unui proiect de hotărâre privind stabilirea impozitelor şi taxelor locale se fundamentează pe baza următoarelor articole din cuprinsul Legii nr.227/2015 privind Codul fiscal, cu modificările şi completările ulterioare:
- Art.491 – Indexarea impozitelor şi taxelor locale
► În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexeaza anual, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice.
►Sumele indexate conform alin.(1) se aprobă prin hotărâre a consiliului local şi se aplică în anul fiscal următor.
- art.495 lit.f) conform căruia: “ consiliile locale adoptă hotărâri privind nivelurile impozitelor şi taxelor având competenţa de a stabili cota/valoarea impozitelor şi taxelor locale cand prin lege sunt stabilite limite minime şi maxime;
- art.462 alin(2), art.467 alin.(2) şi art.472 alin.(2) conform cărora consiliul local stabileşte nivelul bonificaţiei de până la 10% pentru plata cu anticipaţie a impozitului pe clădiri, impozitului pe teren şi impozitul pe mijloacele de transport;
- art.484 alin.(1) si art.486 alin.(1) şi alin.(2) conform cărora consiliul local poate stabili taxe speciale şi alte taxe locale;
- art.489 conform căruia “Autoritatea deliberativă a administratiei publice locale, la propunerea autoritătii executive, poate stabili cote adiţionale la impozitele şi taxele  locale prevăzute în prezentul titlu, în funcţie de următoarele criterii: economice, sociale, geografice, precum şi de necesităţile bugetare locale”, cu excepţia taxelor judiciare de timbru, alte taxe de timbru prevăzute de lege şi taxele extrajudiciare de timbru, exclusiv contravaloarea cheltuielilor efectuate cu difuzarea timbrelor fiscale, iar cotele adiţionale nu pot fi mai mari de 50% faţă de nivelurile maxime stabilite prin Legea nr.227/2015 privind Codul fiscal;
        - art.456 alin.(2), art.464 alin.(2), art.469 alin.(2), art.470 alin.(3), art.476 alin.(2), art.485 alin.(1) şi art.487, conform cărora consiliul local poate stabili acordarea de scutiri şi reduceri de la plata impozitelor şi taxelor locale.
Luând în considerare unul dintre scopurile asigurării autonomiei locale care are la bază dreptul să instituie și să perceapă impozite și taxe locale, pe fondul constituirii de resurse financiare pentru finanțarea activităților stabilite în competența acestor autorități,
	Tinând seama de necesităţile de realizare a veniturilor proprii ale bugetului local pentru anul 2024 în scopul asigurării finanţării cheltuielilor publice locale, pe de o parte, precum şi de condiţiile locale specifice zonei. 
                       Luând în considerare prevederile articolelor de mai sus propunem pentru anul fiscal 2024 o indexare cu indicele de inflație de 13,8% a impozitelor şi taxelor locale prevăzute în prezentul titlu, faţă de nivelurile stabilite în Legea nr. 227/2015 privind Codul fiscal, cu modificările şi completările ulterioare.
                                 
                  Având în vedere cele mai sus prezentate, propunem spre analiză, avizare şi aprobare proiectul de hotărâre privind stabilirea valorilor impozabile ale impozitelor şi taxelor locale, respectiv amenzilor contravenţionale, aplicabile persoanelor fizice şi juridice, pentru anul 2024, precum şi a Regulamentului privind stabilirea activităţilor pentru care se vor percepe taxe speciale, prevăzut în tabloul cuprinzând cotele, valorile impozabile, nivelurile impozitelor și taxelor locale, taxele speciale și amenzile care se stabilesc, se actualizează șau se ajustează, după caz, de către Consiliul local al comunei Ion Corvin, reprezentând anexa care face parte integrantă la prezentul proiect de hotărâre 

